stanford-oval/wikipedia huggingface dataset:
ลูกา มารีนี
สถิติระดับอาชีพ > กรังด์ปรีซ์มอเตอร์ไซค์เคิลเรซซิง > การแข่งขันแบ่งตามปี

(คีย์) (เรซที่ตัวอักษรเป็น ตัวหนา หมายถึงได้โพลโพซิชัน; เรซที่ตัวอักษรเป็น ตัวเอน หมายถึงทำเวลาต่อรอบได้เร็วที่สุด)
| ปี | คลาส | รถ | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pos>  | Pts |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013 | โมโต3 | เอฟทีอาร์ ฮอนด้า | QAT | AME | SPA | FRA | ITA | CAT | NED | GER | IND | CZE | GBR | RSM Ret | ARA | MAL | AUS | JPN | VAL |  |  | NC | 0 |
| 2015 | โมโต2 | คาเล็กซ์ | QAT | AME | ARG | SPA | FRA | ITA | CAT | NED | GER | IND | CZE | GBR | RSM 21 | ARA | JPN | AUS | MAL | VAL |  | NC | 0 |
| 2016 | โมโต2 | คาเล็กซ์ | QAT 10 | ARG 18 | AME Ret | SPA 16 | FRA 12 | ITA Ret | CAT Ret | NED Ret | GER 6 | AUT 17 | CZE Ret | GBR Ret | RSM 13 | ARA 25 | JPN 12 | AUS 16 | MAL 9 | VAL 22 |  | 23rd | 34 |
| 2017 | โมโต2 | คาเล็กซ์ | QAT 6 | ARG 12 | AME 10 | SPA 5 | FRA Ret | ITA 6 | CAT DNS | NED Ret | GER DNS | CZE 4 | AUT Ret | GBR 11 | RSM Ret | ARA Ret | JPN Ret | AUS 23 | MAL Ret | VAL 23 |  | 15th | 59 |
| 2018 | โมโต2 | คาเล็กซ์ | QAT 9 | ARG 16 | AME 13 | SPA Ret | FRA Ret | ITA 7 | CAT 17 | NED 8 | GER 3 | CZE 2 | AUT 3 | GBR C | RSM Ret | ARA 11 | THA 2 | JPN 9 | AUS 5 | MAL 1 | VAL Ret | 7th | 147 |
| 2019 | โมโต2 | คาเล็กซ์ | QAT 8 | ARG 7 | AME 6 | SPA 8 | FRA 13 | ITA 2 | CAT 6 | NED 3 | GER 10 | CZE 5 | AUT Ret | GBR 9 | RSM 11 | ARA 4 | THA 1 | JPN 1 | AUS Ret | MAL 10 | VAL 8 | 6th | 190 |
| 2020 | โมโต2 | คาเล็กซ์ | QAT Ret | SPA 1 | ANC 2 | CZE 4 | AUT 2 | STY 7 | RSM 1 | EMI 4 | CAT 1 | FRA 17 | ARA Ret | TER 11 | EUR  | VAL  | POR  |  |  |  |  | 3rd* | 155* |
*ยังอยู่ระหว่างฤดูกาลการแข่งขัน
แหล่งข้อมูลอื่น

{{Facebook}} แม่แบบไม่มี ID และไม่มีอยู่ในวิกิสนเทศ
แม่แบบ{{อินสตาแกรม}}ไม่ได้ระบุชื่อผู้ใช้และไม่ได้แสดงในวิกิสนเทศ
Luca Marini ที่เอกซ์ (ทวิตเตอร์)
โปรไฟล์ บน MotoGP.com เก็บถาวร 2017-07-09 ที่ เวย์แบ็กแมชชีน
อาร์เอ็นเอไวรัส

อาร์เอ็นเอไวรัส (อังกฤษ: RNA virus) คือ ไวรัสที่มีอาร์เอ็นเอ (กรดไรโบนิวคลีอิก) เป็นสารพันธุกรรม กรดนิวคลีอิกนี้โดยปกติเป็นอาร์เอ็นเอสายเดี่ยว (ssRNA) แต่ก็มีอาร์เอ็นเอสายคู่ (dsRNA) เช่นกัน โรคเด่นในมนุษย์ที่เกิดจากอาร์เอ็นเอไวรัส ได้แก่ ซาร์ส ไข้หวัดใหญ่ ตับอักเสบซี ไข้ไนล์ตะวันตก โปลิโอ และหัด
คณะกรรมการสากลฝ่ายไวรัสอนุกรมวิธานจำแนกอาร์เอ็นเอไวรัสอยู่ในกลุ่ม 3, 4 หรือ 5 ของระบบการจำแนกไวรัสบัลติมอร์ และไม่พิจารณาไวรัสซึ่งมีดีเอ็นเอระยะกลางในวงจรชีวิตว่าเป็นอาร์เอ็นเอไวรัส ไวรัสซึ่งมีอาร์เอ็นเอเป็นสารพันธุกรรม แต่มีดีเอ็นเอระยะกลางในวงจรการถ่ายแบบ เรียก รีโทรไวรัส ซึ่งจัดอยู่ในกลุ่ม 6 ของการจำแนกแบบบัลติมอร์ รีโทรไวรัสที่เด่นในมนุษย์ ได้แก่ HIV-1 และ HIV-2 ซึ่งเป็นสาเหตุของโรคเอดส์
คำเรียกอาร์เอ็นเอไวรัสโดยไม่รวมรีโทรไวรัส คือ ไรโบไวรัส
บะยีนจี

| ဘုရင်ဂျီ> ประชากรทั้งหมด |
| --- | --- |
3,000 คน  (ประมาณ)
ภูมิภาคที่มีประชากรอย่างมีนัยสำคัญ
ชเวโบ, ย่างกุ้ง, มะริด, มัณฑะเลย์, อูกอง พม่า
 ภาคซะไกง์: ประมาณมากกว่า 3,000 คน
ภาษา
ภาษาพม่า บางส่วนพูดภาษาอังกฤษ
ศาสนา
ศาสนาคริสต์ (ส่วนใหญ่นับถือนิกายโรมันคาทอลิก) บางส่วนนับถือพุทธเถรวาท
บะยีนจี (พม่า: ဘရင်ဂျီ) หรือ แขกบริงกี คือกลุ่มชาติพันธุ์ลูกผสมในพม่าที่มีเชื้อสายมาจากโปรตุเกสและอินเดีย อีกทั้งยังมีลักษณะที่ใกล้เคียงกับชาวกริซตังในมะละกา ประเทศมาเลเซีย ภายหลังเมื่อชาวโปรตุเกสอพยพเข้ามาในดินแดนพม่า ก็ได้มีการสมรสข้ามเชื้อสายกัน ถึงกระนั้นมรดกทางด้านเชื้อสายของโปรตุเกสยังคงตกทอดอยู่ในวิถีชีวิต พฤติกรรม ศาสนา และอาหารการกิน รวมไปถึงรูปร่างลักษณะที่ยังมีให้เห็นอยู่จนถึงปัจจุบัน
ศัพทมูลวิทยา

ในภาษาพม่าจะเรียกคนนอกศาสนาที่เดิมเป็นชาวพม่าและเปลี่ยนศาสนาว่า กะลา (Kala) ซึ่งใช้เรียกกลุ่มศาสนาคริสต์นิกายโรมันคาทอลิกและมีใช้อยู่จนถึงปัจจุบัน ส่วนคำว่า บะยีนจี บาตา (Bayingyi Bata) หมายถึง "ศาสนาของพวกบะยีนจี" โดยคำว่า บะยีนจี  มาจากคำว่า Feringhi ในภาษาเปอร์เซียที่มีความหมายว่า "ชาวยุโรป" แต่ต่อมาได้หมายถึง "ชาวโปรตุเกสที่เกิดในอินเดีย" แต่ภายหลังในช่วงคริสต์ศตวรรษที่ 18 เมื่อชาวพม่าไม่นิยมหันไปนับถือศาสนาคริสต์ ชาวโปรตุเกสที่เป็นชาวคริสต์เองก็ได้แต่งงานข้ามเชื้อสายกับสตรีชาวพม่าที่เป็นชาวพุทธ
ปีศาจแห่งโรงอุปรากร

สำหรับละครเวทีจากบทประพันธ์เรื่องนี้ ดูที่ เดอะแฟนธ่อมออฟดิโอเปร่า (ละครเพลง)
| --- | --- |
ภาพปกฉบับจัดพิมพ์ ค.ศ. 1921
ผู้ประพันธ์: กัสตง เลอรู
ชื่อเรื่องต้นฉบับ: Le Fantôme de l'Opéra
ประเทศ: ฝรั่งเศส
ภาษา: ภาษาฝรั่งเศส
ประเภท: บันเทิงคดีกอทิก
สำนักพิมพ์: Pierre Lafitte and Cie.
วันที่พิมพ์: September 23, 1909 to January 8, 1910
พิมพ์ในภาษาอังกฤษ: 1911
ชนิดสื่อ: Print (Serial)
OCLC: 15698188
ปีศาจแห่งโรงอุปรากร (อังกฤษ: The Phantom of the Opera; ฝรั่งเศส: Le Fantôme de l'Opéra) เป็นวรรณกรรมฝรั่งเศสที่มีชื่อเสียงระดับโลก ซึ่งประพันธ์โดยนักเขียนชาวฝรั่งเศสนามว่า กัสตง เลอรู เป็นนวนิยายแนวโกธิกแบบลึกลับสยองขวัญซึ่งอิงจากเรื่องที่เกิดขึ้นจริงในโรงอุปรากรการ์นิเย่ของฝรั่งเศส  และมีเนื้อหาที่กล่าวถึงความรักสามเส้าระหว่างชายอัปลักษณ์ชื่ออีริค (แฟนธ่อม) คริสติน ดาเอ้  ผู้เป็นนักร้องอุปรากรสาวซึ่งเป็นลูกศิษย์ของเขา และราอูล ซึ่งเรื่องนี้จบลงด้วยโศกนาฏกรรมที่เศร้าสลด
จากเนื้อหาที่คลาสสิกของ ปีศาจแห่งโรงอุปรากร นี้เอง ที่ทำให้มีการนำมาดัดแปลงเป็นภาพยนตร์, ละครเวที และละครเพลงอยู่บ่อยครั้งตลอดช่วงระยะเวลาที่ผ่านมา  และยังมีบทประพันธ์ลูกอีกหลายเรื่อง อาทิเช่น The Phantom (โดย Susan Kay), แฟนทอมออฟเดอะแมนแฮตตัน เป็นต้น
นิยายเรื่อง ปีศาจแห่งโรงอุปรากร นับเป็นนิยายอิงประวัติศาสตร์ด้วย เนื่องจากกัสตง เลอรูได้เขียนขึ้นโดยได้แรงบันดาลใจจากเหตุการณ์ที่เกิดขึ้นจริงโดยนับจากช่วงเวลาที่เขาเขียนนิยายย้อนกลับไปประมาณสามสิบปี  ซึ่งเหตุการณ์ที่สร้างความสนใจแก่เลอรู คือ "การตกลงมาอย่างไม่ทราบสาเหตุของโคมระย้า" ระหว่างอุปรากรเรื่อง "เฟาสต์" ซึ่งทำให้มีผู้บาดเจ็บหลายคนและเสียชีวิตหนึ่งคน, การจมน้ำเสียชีวิตของคนกลุ่มเล็กๆ ในคลองใต้โรงละครอย่างลึกลับ,  การเสียชีวิตอย่างเป็นปริศนาของเคาต์ฟิลลิปป์ซึ่งเป็นผู้อุปถัมภ์โรงละคร และมีการพบศพของเขาที่ปากท่อระบายน้ำ,  เรื่องเล่าเกี่ยวกับ "ผี" ในโรงละคร และการที่โรงละครจะต้องสูญเงินอย่างเป็นปริศนามากถึง 20,000 ฟรังส์ต่อเดือนในช่วงนั้น
แม้ในนิยาย "ผีแห่งโรงละคร" จะเป็นเรื่องที่พูดกันมากในช่วงเวลานั้นจริง ๆ แต่แท้จริงแล้ว เรื่องของผีไม่ใช่เรื่องแพร่หลาย หากเป็นเรื่องที่รู้กันลับ ๆ เฉพาะในหมู่คนที่ทำงานในโรงอุปรากรเท่านั้น  หรืออีกนัยหนึ่งคือ เรื่องของผีตนนี้โด่งดังขึ้นจากนวนิยายของเลอรูนั้นเอง
กัสตง เลอรูได้แสดงออกอย่างชัดเจนว่าเขาเชื่อเรื่องที่เขาเขียน และยังอ้างว่าระหว่างการซ่อมแซมโรงอุปรากรการ์นิเย่ เขาได้พบศพของมนุษย์  ซึ่งเขาแน่ใจว่านั่นคือ อีริค-ผีแห่งโรงละคร  โดยอ้างว่าโครงกระดูกนั่นมี "แหวนทองคำเกลี้ยง" สวมที่นิ้ว  ซึ่งตรงกับคำบอกเล่าของคนเปอร์เซียที่ว่า "เขาได้รับแหวนทองคำจากคริสติน ดาเอ้ในวันที่เธอทิ้งเขาไป"  แต่เลอรู ไม่ได้บอกว่าร่างที่เชื่อว่าเป็นอีริคนั้นถูกย้ายไปไว้ที่ไหน
ตัวละครสำคัญ

อีริค (Erik-ไม่ปรากฏว่ามีนามสกุล) - บุรุษที่มีน้ำเสียงไพเราะราวกับเทพจากสวรรค์ซึ่งสวนทางกับใบหน้าที่เสียโฉมอย่างรุนแรงจนถึงขั้นอัปลักษณ์  แฝงตัวเองใว้ภายใต้ชื่อ "ปีศาจแห่งโรงอุปรากร (The Phantom of the Opera)" เนื่องจากต้องการหลบหนีความโหดร้ายของสังคมมนุษย์ ซึ่งความโหดร้ายของสังคมมนุษย์นี่เองที่ทำให้เขากลายเป็นคนเสียสติและถูกคนในโรงละครเข้าใจผิดว่าเป็นผี เขาเป็นอัจฉริยะทางดนตรีที่อยู่เบื้องหลังความสำเร็จของโรงละคร เขาเป็นผู้ปลุกปั้นคริสตินให้เป็นเพชรเม็ดงามของโรงละครและรักเธอในที่สุด ในนวนิยายบรรยายถึงเขาว่ามีดวงตาสีทอง มีรูปลักษณ์ที่ผอมและบอบบางอย่างมากจนราวกับโครงกระดูกที่มีชีวิตซึ่งลักษณะอันนี้ทำให้เขาเคยถูกจับโชว์ในชื่อ "ซากมีชีวิต" และถูกปฏิบัติราวกับไม่ใช่มนุษย์ ในหนังสือนอกจากเขาจะมีความเป็นอัจฉริยะหลายด้านแล้ว เขายังใช้คำลักษณนามถึงตนเองเป็นบุคคลที่สามราวกับกำลังเล่าเรื่องอยู่อีกด้วย
คริสติน ดาเอ้ (Christine Daaé) - หญิงสาวนักร้องอุปรากรชาวสวีเดน ลูกศิษย์ของอีริค  มีดวงตาสีฟ้าและผมสั้นสีบรอนซ์ เธอเชื่อว่าเขาเป็นทูตสวรรค์เพราะน้ำเสียงอันไพเราะผิดมนุษย์กับความลึกลับของเขา และความหลงใหลในน้ำเสียงอันไพเราะของเขาและความอยากรู้อยากเห็นก็ทำให้เธอกระชากหน้ากากของเขา ซึ่งเหตุการณ์ครั้งนั้นนับเป็นจุดเริ่มต้นสำคัญของโศกนาฏกรรมก็ว่าได้
ราอูล, ไวเคานต์ เดอ ชานี (Raoul, Viscount de Chagny) - บุรุษรูปงามผู้เป็นเพื่อนรักกับคริสตินมาตั้งแต่เด็ก เป็นชายหนุ่มที่ทรงเสน่ห์ และเขาพบรักคริสทีน ดาเอ้ เมื่อ 4 ปีที่แล้ว เขาเป็นน้องชายของเคาต์ฟิลลิปป์ เดอ ชานี ผู้อุปถัมภ์โรงละคร
คนเปอร์เซีย ตัวละครสำคัญของเรื่อง เป็นผู้ที่เปิดเผยเรื่องราวของอีริค และอาจจะเรียกได้ว่าเป็นคนเดียวที่อีริคสามารถเรียกได้เต็มปากเต็มคำว่าเป็นเพื่อน  เขาเป็นเจ้าของวลีที่ว่า "ยกมือขึ้นระดับสายตา" เพราะหากยกมือขึ้นระดับสายตา ห่วงปันจาบจะลงมาคล้องคอไม่ได้ กัสตง เลอรูบรรยายถึงเขาว่า "มีผิวสีน้ำตาลเข้มและดวงตาสีเขียวเหมือนหยก" ไม่ปรากฏชื่อในเรื่อง  แต่อีริคเรียกเขาว่า "ดาโรก้า" ซึ่งเป็นตำแหน่งหัวหน้าตำรวจของอิหร่าน ทำให้สามารถคาดเดาได้ว่าเขาเป็นข้าราชการ เขาเป็นผู้ที่ช่วยอีริคจากความโหดร้าย
มาดามจีรี เป็นคนเดินสารระหว่างอีริคกับโรงอุปรากร เพราะเธอเคยได้รับความช่วยเหลือจากเขามาก่อน และเป็นหนึ่งในบุคคลไม่กี่คนที่นอกจากจะไม่กลัวเขาแล้วยังรู้สึกสงสารเขา เธอเป็นผู้เก็บรักษากล่องดนตรีของอีริคหลังความตายของเขา
เม็ก จีรี ลูกสาวของมาดามจีรี เป็นดาวนักบัลเลต์อันดับหนึ่ง เธอมีผมสีดำ ผิวคล้ำ และตาสีดำ  เหมือนชาวชวา หรือ ศรีลังกา ซึ่งแตกต่างจากคนฝรั่งเศสทั่วไป (คาดว่าเธอจะเหมือนพ่อ) ซึ่งเป็นปมด้อยที่ทำให้เธอมักพูดถึงตัวเองว่า "ผู้หญิงชั้นต่ำ น่าสมเพช" อีริคเคยทำนายไว้ด้วยไพ่ทาโรต์ว่า "เธอจะได้เป็นจักพรรดินีของแม่" และภายหลังเธอได้กลายเป็นภรรยาขุนนาง ตามที่อีริคเคยทำนาย
เคานต์ฟิลลิปป์ เดอ ชานี (Count Philippe de Chagny) พี่ชายของราอูล มีอายุมากกว่าราอูลถึง 20 ปี และเป็นคนที่ผู้ประพันธ์นิยายอ้างว่าความตายของเขาเป็นเหตุให้ผู้ประพันธ์ค้นหาความจริง และได้พบกับคนเปอร์เซียและมาดามจีรี ซึ่งทั้งคู่ได้เปิดเผยเรื่องราวของอีริค
เรื่องย่อ

คริสตินได้สูญเสียพ่อและแม่จนต้องมาอยู่ที่โรงอุปรากรการ์นิเย่ มีโอกาสได้รับการสอนร้องเพลงจากครูที่ลึกลับที่เห็นพรสวรรค์ของเธอ ซึ่งเธอเรียกเขาว่า "เทวดาแห่งบทเพลง" เพราะความลึกลับและน้ำเสียงที่ไพเราะยิ่งกว่าเสียงของมนุษย์คนใดในโลกที่เธอเคยได้ยินได้ฟัง  จากการเคี่ยวเข็ญอย่างจริงจัง ในที่สุดเธอก็เก่งพอที่จะขึ้นร้องเพลงแทนคาลอตต้าที่ป่วยได้ ซึ่งเหตุการณ์นั้นประจวบกันที่เคาต์ฟิลลิปป์ได้เข้ามาเป็นผู้อุปถัมป์โรงละคร ทำให้ราอูลซึ่งเป็นน้องชายของท่านเคาต์ และเป็นเพื่อนวัยเด็กของเธอเกิดจำเธอได้และเข้ามาเชื่อมความสัมพันธ์กับเธอ เหตุการณ์นี้ทำให้อีริคอิจฉาและกลัวว่าจะถูกทิ้งจึงมาแนะนำตัวกับเธอในคืน ๆ หนึ่ง และพาเธอไปยังถ้ำใต้ดินของโรงอุปรากรซึ่งเขาใช้เป็นที่ซ่อนตัว คืนนั้นอีริคได้สารภาพรักกับคริสติน ระหว่างที่ร้องเพลงประสานเสียงกันนั้นเอง คริสตินอดทนต่อความอยากรู้อยากเห็นไม่ได้และถอดหน้ากากเขาออก ทำให้เธอได้รู้ว่าแท้จริงแล้วเทวดาของเธอไม่ใช่เทพจากสวรรค์อย่างที่วาดฝันไว้ แต่เป็นชายอัปลักษณ์ที่น่าสังเวชซึ่งถูกสังคมทารุณจนกลายเป็นคนเสียสติ คริสตินหวาดกลัวและขอร้องให้เขาปล่อยเธอไป ซึ่งเขาก็ยอมตาม โดยมีข้อแม้ว่าเธอต้องไม่แพร่งพรายเรื่องของเขา และติดต่อกับเขาตามปกติ
ราอูลแอบได้ยินคริสตินกับอีริคคุยกันในห้องแต่งตัว  ด้วยความหึงหวงราอูลจึงพยายามสืบหาว่าคริสตินแอบพบกับใครเป็นการลับ ๆ กันแน่ จนกระทั่งในงานราตรีหน้ากาก เมื่อคริสตินพาราอูลออกจากงานเลี้ยงเพราะอีริคได้ปรากฏตัวในคราบ "มัจจุราชแดง" (the red Death) เขาจึงคาดคั้นเอากับเธอ และรู้ความจริงว่าภายใต้ชุดมัจจุราชแดงนั้นคือคนบ้า-อัปลักษณ์ (ไม่ใช่หนุ่มน้อยรูปงามอย่างที่กลัว) ที่มีความเป็นอัจฉริยะในตัว ทำให้เขาสบายใจและบอกเธอว่าจะปกป้องเธอ  ทำให้ทั้งคู่ตัดสินใจจะรักกัน และทำให้อีริคที่แอบฟังอยู่เสียใจมาก การพยายามค้นหาความจริงทำให้ราอูลได้รู้เรื่องราวของอิริคจากชายลึกลับชาวเปอร์เซีย ส่วนอีริคนั้น เมื่อทนต่อความเสียใจและอุปสรรคที่บีบเข้ามาทุกทางไม่ได้ อีริคก็ลักพาคริสตินไปขังไว้ที่ถ้ำใต้ดินของโรงอุปรากรและขอร้องไปจนถึงบังคับให้เธอเลือกเขา  เหตุการณ์ครั้งนั้นทำให้มีคนตายจากการกระทำของอีริคมากมาย รวมทั้งเคานต์ฟิลลิปป์ ทำให้ราอูลตัดสินใจตามหาเขาเพื่อช่วยคริสตินและล้างแค้น
อีริคได้ไปพบชายชาวเปอร์เซียที่บ้าน และบอกเล่าเรื่องราวเกิดขึ้น ทำให้ชายชาวเปอร์เซียเข้าใจในความรักที่อีริคมีต่อคริสติน ในการพบกันครั้งสุดท้ายคริสตินได้ยอมเสียสละเพื่อช่วยชีวิตราอูล โดยก้มลงจูบอีริคอย่างไม่รังเกียจ ทำให้อีริคที่พิการทั้งร่างกายและจิตใจได้รับความสุขอย่างแท้จริงเป็นครั้งแรกในชีวิต อีริคตัดสินใจปลดปล่อยคริสติน และราอูลเป็นอิสระ จากนั้นก็ล้มป่วยด้วยความตรอมใจ และเสียชีวิตอย่างโดดเดี่ยวในอีก 3 สัปดาห์ถัดมา
แหล่งข้อมูลอื่น

ปีศาจแห่งโรงอุปรากร ที่ The Phantom of the Opera,  an external wiki
The Phantom of the Opera (1925) มีให้โหลดฟรีที่ อินเทอร์เน็ตอาร์ไคฟ์ [อื่นๆ]
(ฝรั่งเศส) The Phantom of the Opera, audio version
แฟนธอม รับบทโดย ลอน เชนีย์ ในภาพยนตร์ปี 1929
แฟนธอม รับบทโดย ในละครเวที ปี 2009 ที่วอร์ซอ
ปริญญาเอก

ปริญญาเอก (อังกฤษ: doctorate) เป็นปริญญาวิชาการหรือวิชาชีพซึ่งในประเทศส่วนใหญ่ให้ผู้ถือมีคุณสมบัติสอนในระดับมหาวิทยาลัยในสาขาเฉพาะของปริญญานั้น หรือทำงานในวิชาชีพเฉพาะ ในบางประเทศ [ต้องการอ้างอิง] ปริญญาสูงสุดในสาขาหนึ่ง ๆ เรียก ปริญญาสูงสุด (terminal degree)[ต้องการอ้างอิง] คำว่า "doctorate" มาจากภาษาละติน docere หมายถึง "สอน"
ในอดีตเคยมีวุฒิปริญญาทางวิชาการที่สูงกว่าปริญญาเอก โดยมีต้นกำเนิดในฝรั่งเศส เรียกว่า ปริญญาแห่งรัฐ หรือ ปริญญาเอกแห่งรัฐ (ฝรั่งเศส​ : Doctorat d'État) แต่ในปัจจุบันวุฒิปริญญาทางวิชาการนี้ ถูกเปลี่ยนสถานะตั้งแต่ พ.ศ. 2527
รสริน จันทรา

| รสริน จันทรา |
| --- | --- |
เกิด: 12 ตุลาคม พ.ศ. 2504 (63 ปี) นฤมล แก้วไทรเลิศ
คู่สมรส: นิรัตติศัย กัลย์จาฤก (หย่า)
อาชีพ: ผู้พิพากษาสมทบ นักแสดง ครูสอนการแสดง
ปีที่แสดง: พ.ศ. 2522 - ปัจจุบัน
ผลงานเด่น: สไบ - เหล็กน้ำพี้ (2527)   สลัก - เวิงระกำ (2531)   น้ายุพา - นางนกต่อ (2547)   นวล - พระจันทร์ลายพยัคฆ์ (2553)   คุณหญิงพรรณราย นิมิตภูวนาถ - สะใภ้หัวเเดง (2557)   ซ่อนกลิ่น - เจ้านาง (2558)   ป้ารัตนา - เจ้าพายุ (2559)   วลัย - เพลิงรักไฟมาร (2560)   ย่ารัตน์ - คุณย่าดอตคอม (2561)   ครูอัญชลี - ปลาร้าทรงเครื่อง (2562)   ดวงใจ - ม่านบังใจ (2563)   สายฝน - ทะเลเดือด (2564)   สายใจ - ปาฎิหารย์รักเเม่โพสพ (2564)   จิตร - มงกุฎกรรม (2565)
ThaiFilmDb
รสริน จันทรา (ตุ้ม) เป็นนักแสดงหญิงชาวไทย ที่มีผลงานมากมาย
ประวัติ

รสริน จันทรา (ตุ้ม) มีชื่อเมื่อแรกเกิดว่า นฤมล แก้วไทรเลิศ แต่ในปัจจุบันได้เปลี่ยนเป็น ปุณณภา แก้วไทรเลิศ เนื่องจากตัว น. เป็นกาลกิณี เกิดเมื่อวันที่ 12 ตุลาคม พ.ศ. 2504 เป็นนักแสดงหญิงชาวไทย จบการศึกษาระดับ ม.ศ.5 จากโรงเรียนนารีนุกูล จังหวัดอุบลราชธานี ระดับปริญญาตรีจากมหาวิทยาลัยสุโขทัยธรรมาธิราช กับมหาวิทยาลัยรามคำแหง และปริญญาโทด้านรัฐประศาสนศาสตร์ มหาวิทยาลัยศรีปทุม
เข้าสู่วงการจากการชักนำของคุณวิสันต์ สันติสุชา ผู้กำกับและเจ้าของบริษัท สันติสุชาภาพยนตร์ เนื่องจากสนิทกับตากล้องภาพนิ่งของภาพยนตร์เรื่อง ครูบ้านนอก ซึ่งได้ชักชวนเธอให้ไปดูกองถ่ายภาพยนตร์และคุณวิสันต์ได้ชักชวนให้เธอมาเทสต์หน้ากล้องและให้เล่นภาพยนตร์ทันทีโดยรับบทเป็นนางเอกเรื่องแรก สุภาพบุรุษเสือไทย คู่กับสมบัติ เมทะนี และ จักร มหาชัย (พระเอกในสังกัดของคุณวิสันต์ สันติสุชา), นาล่ม คู่กับจักร มหาชัย ในปี 2522 ซึ่งภาพยนตร์เรื่องนาล่มเป็นภาพยนตร์เรื่องแรกของเธอแต่เป็นภาพยนตร์เรื่องที่ 2 ที่ออกฉายและเป็นนางเอกต่อมาอีก 3-4 เรื่อง โดยส่วนใหญ่คู่กับสมบัติ เมทะนี รวมทั้งจักร มหาชัย และ สรพงษ์ ชาตรี และรับบทนางรองในเรื่องหงส์หยก ปี 2522 ที่สรพงษ์ ชาตรี และหมี เสว่ เป็นดารานำ ตามด้วยภาพยนตร์อื่น ๆ อีกหลายเรื่อง อีกทั้งยังเล่นละครโทรทัศน์โดยช่วงแรกส่วนใหญ่เป็นละครค่ายกันตนา
ชีวิตส่วนตัว

รสริน จันทรา เคยสมรสกับคุณนิรัตติศัย กัลย์จาฤก และมีลูกชาย 2 คน คือ
คหบดี กัลย์จาฤก (ยังเติร์ก)
รฤกฤกษ์ กัลย์จาฤก (จูปิเตอร์)
รสริน จันทรา จัดว่าเป็นดารานิสัยดี พูดเพราะ ขณะที่เป็นสะใภ้ค่ายกันตนาเคยช่วยดูแลเรื่องเสื้อผ้าของตัวละคร  ปัจจุบันสอนการแสดงให้กับกันตนาและยังคงเล่นละครมาจนถึงทุกวันนี้
ภาพยนตร์

พ.ศ. 2522 พี่น้องสองเสือ
พ.ศ. 2522 นาล่ม
พ.ศ. 2522 แควเถื่อน
พ.ศ. 2522 ไผ่ชะเลือด
พ.ศ. 2523 หงส์หยก
พ.ศ. 2523 เหนือนักเลง
พ.ศ. 2525 จ้าวนักเลงปีน
พ.ศ. 2525 นักเลงโตเมืองอีสาน
พ.ศ. 2525 เพลิงภูหลวง
พ.ศ. 2526 สาวแดดเดียว
พ.ศ. 2527 ชุมแพ ภาค 2
พ.ศ. 2556 ปม...หลอน
ละครโทรทัศน์ > ผลงานละครชุด

| ปี พ> ศ. | เรื่อง | สถานีโทรทัศน์ | บทบาท | หมายเหตุ |
| --- | --- | --- | --- | --- |
| 2542 | พ่อ | ช่อง 5 |  |  |
| 2550 | ละครเทิดพระเกียรติ ลูกระนาด | ช่อง 7 |  |  |
| 2551-2557 | เซน...สื่อรักสื่อวิญญาณ | ช่อง 5 | ดวงใจ วิวัฒน์พัฒนะ / ดวง |  |
| 2552 | วีรชนคนกล้า ตอน จอมนางจามเทวี | ช่อง 5 | เจ้าแสนแก้ว |  |
| 2566 | พิภพมัจจุราช ตอน จองเวร | ช่อง 7 |  |  |
ละครโทรทัศน์ > ผลงานละครเฉลิมพระเกียรติ

| ปี พ> ศ. | เรื่อง | สถานีโทรทัศน์ | บทบาท | หมายเหตุ |
| --- | --- | --- | --- | --- |
| 2560 | ป่ารักน้ำ  | ช่อง 5 | แม่สลิลา (ลิลา) |  |
ละครโทรทัศน์ > มิวสิควีดีโอ

| ปี พ> ศ. | เพลง | นักร้อง |
| --- | --- | --- |
| 2547 | ติด ร. วิชาลืม | แอร์ สุชาวดี |
2547:
อาหารค่ำมื้อสุดท้าย (เลโอนาร์โด)

| อาหารค่ำมื้อสุดท้าย |
| --- | --- |

ศิลปิน: เลโอนาร์โด ดา วินชี
ปี: ค.ศ. 1495-1498
ประเภท: การวาดแบบ Fesco (เฟสโก หรือ ปูนเปียก) บนผนังปูน
สถานที่: โบสถ์แม่พระแห่งพระหรรษทาน (มิลาน)
อาหารค่ำมื้อสุดท้าย (อังกฤษ: The Last Supper; อิตาลี: Il cenacolo หรือ L'ultima cena) เป็นจิตรกรรมฝาผนังที่เลโอนาร์โด ดา วินชี วาดให้แก่ดยุกลูโดวีโก สฟอร์ซา ผู้อุปถัมภ์เขา ภาพเป็นเหตุการณ์ตามพระวรสารภาพเกี่ยวกับอาหารค่ำมื้อสุดท้ายของพระเยซูกับอัครทูต ก่อนที่จะทรงถูกนำไปตรึงกางเขน  ภาพวาดนี้ไม่สามารถเคลื่อนย้ายได้ เนื่องจากถูกวาดด้วยปูนเปียกบนผนัง ภาพวาดนี้ยังถือว่าเป็นภาพวาดที่มีขนาดใหญ่ที่สุดของเลโอนาร์โด ดา วินชี ที่ยังคงสภาพให้มองเห็นได้ในปัจจุบัน และยังถือได้ว่าเป็นหนึ่งในบรรดาจิตรกรรมที่รู้จักกันอยู่ทั่วโลก
ภาพวาดนี้ยังเป็นแกนสำคัญของการเดินเรื่องราวของนวนิยายชื่อดังของโลก รหัสลับดาวินชี ที่มีเนื้อหาระบุว่า เลโอนาร์โด ดา วินชี ได้แฝงปริศนาความลับไว้ในภาพโดยแสดงถึงสาวกหญิงใกล้ชิดผู้หนึ่งซึ่งมีสัมพันธ์กับพระเยซู  ซึ่งเนื้อหาดังกล่าวได้รับการคัดค้านจากศาสนาจักรคาทอลิกอย่างรุนแรง
คำอธิบายภาพ

ภาพพระกระยาหารค่ำมื้อสุดท้าย เป็นภาพที่บรรยายให้เห็นถึงปฏิกิริยาของแต่ละอัครสาวก
ในช่วงเวลาสำคัญที่สุดช่วงหนึ่ง คือเมื่อพระเยซูได้ทำนายว่า “…เราบอกความจริงกับท่านว่า คนหนึ่งในพวกท่านจะทรยศเรา” – (ยอห์น 13:21) โดยชื่อของอัครสาวกถูกระบุจาก ต้นฉบับ (The Notebooks of Leonardo Da Vinci หน้า 232) ในศตวรรษที่ 19 โดยเรียงลำดับจากซ้ายไปขวาแบ่งเป็นกลุ่มได้ดังนี้ (เรียงลำดับจากหน้าไม่ใช่การนั่ง)
บารโธโลมิว, ยากอบ บุตรอัลเฟอัส และ อันดูรว์ ทั้งกลุ่มแสดงอาการตกใจ
ยูดาส อิสคาริโอท, เปโตร และยอห์น “สาวกที่พระเยซูทรงรัก (ยอห์น) เอนกายอยู่ใกล้พระองค์ ซีโมนเปโตรจึงพยักหน้าให้เขาทูลถามพระองค์ว่า
คนที่พระองค์ตรัสถึงนั้นคือใคร” (ยอห์น 13:23-24)
ส่วนยูดาสนั้นผงะไปด้านหลังด้วยความตกใจ เพราะเขารู้แก่ใจว่าที่พระเยซูหมายถึงนั้นคือเขาเอง
พระเยซู
โธมัส, ยากอบ บุตรเศเบดี และฟีลิป
ฟิลิปทำท่าถามว่าผู้ที่จะทรยศนั้นใช่เขาหรือไม่ จาก มัทธิว 26:22
“พวกสาวกก็พากันเป็นทุกข์ ต่างคนต่างเริ่มทูลถามพระองค์ว่า ‘องค์พระผู้เป็นเจ้า คือข้าพระองค์หรือ?’ ”
มัทธิว, ยูดา และซีโมนเศโลเท กำลังสงสัยว่าเป็นใคร
“พวกสาวกจึงมองหน้ากันและสงสัยว่าคนที่พระองค์ตรัสถึงนั้นคือใคร” (ยอห์น 13:22)
ยังมีภาพพระกระยาหารค่ำมื้อสุดท้ายของ เลโอนาร์โด ดา วินชี ที่ถูกเลียนแบบขึ้นในที่ต่าง ๆ ได้แก่
Chiesa Minorita ที่เวียนนา
พิพิธภัณฑ์ ดา วินชี ในโบสถ์ Tongerlo ของเบลเยียม
โบสถ์ท้องถิ่นที่ Ponte Capriasca ใกล้ ๆ ลูกาโน
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

การเลือกตั้งสมาชิกสภาผู้แทนราษฎรจังหวัดอุดรธานี พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 2 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 6 คน
ดูเพิ่ม

จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
ภัทรพล ศิลปาจารย์

| ภัทรพล ศิลปาจารย์ |
| --- | --- |
MTV Just Talk
สารนิเทศภูมิหลัง
เกิด: 9 พฤษภาคม พ.ศ. 2521 (46 ปี) ภัทรพล ศิลปาจารย์ อำเภอถลาง จังหวัดภูเก็ต ประเทศไทย
ส่วนสูง: 1.80 เมตร (5 ฟุต 11 นิ้ว)
คู่สมรส: ไปยดา มหิทธนันท์   (2561–ปัจจุบัน)
อาชีพ: นักแสดง พิธีกร นักร้อง นักพากย์ นักจัดรายการวิทยุ นักธุรกิจ นักลงทุน ยูทูบเบอร์
ปีที่แสดง: พ.ศ. 2543–2555
ผลงานเด่น: นังเหมียวย้อมสี (2545)  กรงเพชร (2546)  นางนกต่อ (2547)  หมอเจ็บ (2547)  สะใภ้ทอร์นาโด (2548)  ราชินีหมอลำ (2548)  รหัสริษยา (2550)  ตุ๊กตาเริงระบำ (2550)  ศิลามณี (2551)
สังกัด: โพลีพลัส
รางวัล
โทรทัศน์ทองคำ: ผู้ดำเนินรายการประเภททีมดีเด่น จากรายการ วีไอพี พ.ศ. 2552
ภัทรพล ศิลปาจารย์ (เกิด 9 พฤษภาคม พ.ศ. 2521) ชื่อเล่น พอล เป็นนักแสดง นักร้อง พิธีกร นักพากย์ นักจัดรายการวิทยุชาวไทย พื้นเพอยู่ที่อำเภอถลาง จังหวัดภูเก็ต เรียนประถมที่โรงเรียนดาราสมุทร ต่อมัธยมที่โรงเรียนภูเก็ตวิทยาลัย ถึง ม.4 สอบชิงทุนได้ไปเรียนต่อที่ Northern Potter High School ที่รัฐเพนซิลเวเนีย จบกลับมาเข้าเป็นนักศึกษามหาวิทยาลัยโยนก จังหวัดลำปาง (ปัจจุบันคือ มหาวิทยาลัยเนชั่น) แล้วจึงเข้ากรุงเทพมหานคร กระทั่งจบปริญญาตรีที่มหาวิทยาลัยอัสสัมชัญ (เอแบค) วิชาเอกการจัดการธุรกิจระหว่างประเทศ และต่อปริญญาโทสาขา MBA ของสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
วงการบันเทิง

เส้นทางเข้าวงการบันเทิง เกิดจากที่ภัทรพลเข้ามาสมัครประกวดหนุ่มสาวแพรวในปี 2000 (รุ่นเดียวกับป้อง - ณวัฒน์ กุลรัตนรักษ์ และ บ๊อบ ณัฐธีร์ โกศลพิศิษฐ์) และประกวดจนได้เข้ารอบ 10 คนสุดท้าย ต่อมาเป็นพรีเซ็นเตอร์ช่องกีฬา Super Sport และรับงานพิธีกรรายการ Asian Splash ช่อง 3 คอนเสิร์ตทีวี 5 ดูละครแล้วย้อนดูตัว ช่อง 5 เกมนานาชาติ ช่อง 5 Variety On 5 ช่อง 5 พิธีกรรายการ VIP ทางช่อง 9  Money Action, Music When You Know, ITV Campus และ M&M Movie& Music ช่อง ITV
ส่วนงานดีเจ เริ่มปี 2541 ที่ Radio Noproblem แล้วยังมีงานพากย์เรื่อง Gen Y Corp (ใช้เวลาประมาณ 12 ชั่วโมง) เรื่อง Cats & Dogs (พากย์เสียงลู พระเอกของเรื่อง) และอ่านสปอตโฆษณา เช่น พัดลมฮาตาริ และโซนี่ไฮ-ไฟ รถยนต์ Nisson บัตร Master Card GSM 1800 McDonals ; ซีเกมส์ ,Monster INC. ฯลฯ
ปัจจุบันทำธุรกิจส่วนตัว
ด้านชีวิตส่วนตัว

พอล ภัทรพล ศิลปาจารย์ สมรสกับ ไปยดา มหิทธนันท์ หรือ ฟอว์น เมื่อวันที่ 11 พฤศจิกายน 2561 และยังไม่มีบุตรด้วยกัน
ผลงานการแสดง > ละครโทรทัศน์

| ปี พ> ศ. | เรื่อง | รับบทเป็น | ออกอากาศ |
| --- | --- | --- | --- |
| 2543 | ปริศนา | ประวิทย์ | ช่อง 7 |
| 2544 | มายา | รวิศ เทิดศรี (วิศ) | ช่อง 7 |
| 2545 | นังเหมียวย้อมสี | พัดยศ วรรณรัตน์ | ช่อง 3  |
| 2545 | อลหม่านบ้านก๊วนโสด (ละครซีรีส์) | วันชนะ ดีวงศ์ (วัน) | ช่อง 3  |
| 2546 | กรงเพชร | ธันว์ | ช่อง 3  |
| 2547 | นางนกต่อ | สรดิษ | ช่อง 3  |
| 2547 | สมปองน้องสมชาย | บูรณัส | ช่อง 3  |
| 2548 | ชิชา สาวน้อยมหัศจรรย์  | เต็งหนึ่ง | ช่อง 3  |
| 2548 | สะใภ้ทอร์นาโด | ปีติ ปานะพงษ์ | ช่อง 7 |
| 2548 | คู่ขวัญ | เมืองเอก | ช่อง 3 |
| 2548 | ราชินีหมอลำ | รุจน์ | ช่อง 3 |
| 2549 | สายเลือดแห่งรัก | เมธัส | ช่อง 7 |
| 2549 | อมฤตาลัย | ร.ต.ท.ทัดเทพ พิษณุเศรณี / กุเพนทรา | ช่อง 3 |
| 2550 | รหัสริษยา | ศิวา รัตนฤทธิ์ | ช่อง 7 |
| 2550 | จอมใจ | เรือเอกราวิน นฤบาล (คุณกลาง) | ช่อง 3 |
| 2550 | แรมพิศวาส | นบ | ช่อง 3 |
| 2550 | ตุ๊กตาเริงระบำ | ทยา | ช่อง 7 |
| 2551 | พยัคฆ์สาวแซ่บอีหลี | หมวดวศิน | ช่อง 3 |
| 2551 | ถึงร้ายก็รัก | ศวิน | ช่อง 3 |
| 2551 | รักซ่อนแค้น | ปภพ | ช่อง 3 |
| 2551 | ศิลามณี | ภรต ราชเสนา | ช่อง 7 |
| 2553 | สลัดโสด คอมปานี (ละครซิตคอม) | ปืน | ช่อง 9 |
| 2554 | คู่รักต่างขั้ว (ละครซิตคอม) | ภูเบศร์ | ช่อง 9 |
| 2555 | คุ้มผาคำ | ร.ต.ท.นล นที / ชาคริต / ภูม | มีเดียแชนแนล |
ผลงานการแสดง > ภาพยนตร์

ปี 2547 (2004) ภาพยนตร์เรื่อง หมอเจ็บ รับบทเป็น หมอพาย (แสดงคู่กับ จิ๊บบี้ ตะวัน แซ่ตั้ง)
ผลงานอื่น ๆ > การประกวด

ITV..AWARD (ปีที่ 2) มีโอกาสได้เป็นตัวแทนเข้ารอบไปใน 10 คนสุดท้าย
หนุ่มสาวแพรวปี 2000 ติด 10 คน สุดท้าย
ผลงานอื่น ๆ > พรีเซนเตอร์

Super Sport ของ IBC ก่อนที่จะเปลี่ยนเป็น UBC ทางช่องกีฬา
ยูโอบี ชัวร์เดลี่
ผลงานอื่น ๆ > งานนักจัดรายการวิทยุ

เริ่มทำอาชีพนี้เมื่อ ปี 2541 ที่ FM 88 Radio no problem วันเสาร์-อาทิตย์ เวลา 21.00-24.00 น.
ผลงานอื่น ๆ > งานพากย์

Gen Y Corp (ใช้เวลาประมาณ 12 ชั่วโมง)
Cats & Dogs (ให้เสียง ลู)
Fantastic Four (ให้เสียง รีด รีชาร์ด / มิสเตอร์แฟนแทสติก)
เท กึก กี เลือดเนื้อเพื่อฝัน วันสิ้นสงความ (ให้เสียง จินซุก)
ผลงานอื่น ๆ > ผลงานเพลง

เพลง อัลบั้ม "Love Series" (ปี 2546 / G’MM Grammy)
ลองหน่อยนะ
รักฉันได้หรือเปล่า (เพลงประกอบละคร "กรงเพชร")
ช่วงชีวิตหนึ่ง
รักแท้อยู่ไหน
ฝืนใจไม่เป็น
แก้ข่าว
ขอสักคน
พยากรณ์อาการ
เพียงแค่ได้สัมผัส
แค่หลับตาก็เจอ (เพลงประกอบละคร "เหยื่ยวสาวมือใหม่")
เพิ่งรู้ว่ารักเธอ (เพลงประกอบละคร "นังเหมียวย้อมสี")
เพลง เล่นซ่อนหาทำไม (เพลงประกอบละคร "สมปองน้องสมชาย")
เพลง หมอเจ็บ (เพลงประกอบภาพยนตร์ "หมอเจ็บ")
เพลง เราสองคน (เพลงประกอบละคร "สองเรานิรันดร") คู่กับ นาเดีย นิมิตรวานิช
ผลงานอื่น ๆ > ผลงานมิวสิกวีดีโอ

เพลง อย่าให้ความหวัง - โรสแมรี่ (ปี 2543)
เหตุการณ์ยังไม่เปลี่ยนแปลง - ปาน ธนพร ร่วมกับ ป๊อก ปิยธิดา วรมุสิก,ได๋ ไดอาน่า จงจินตนาการ,แท็ค ภรัณยู โรจนวุฒิธรรม (ปี 2552)